Σουν Μίνγκμινγκ

Ο Σουν Μίνγκμινγκ (αγγλικά:Sun Mingming, κινέζικα:孙明明, πινγίν:Sūn Míngmíng, γενν. στις 23 Αυγούστου 1983) είναι Κινέζος επαγγελματίας καλαθοσφαιριστής και ηθοποιός. Είναι ο ψηλότερος επαγγελματίας καλαθοσφαιριστής στον κόσμο και μετρήθηκε από το Γκίνες με ύψος 2,36 μέτρα. 

 Πρώιμη ζωή 
Γεννήθηκε σε μια μικρή πόλη κοντά στη Χαρμπίν στην επαρχία Χεϊλονγκτσιάνγκ της Κίνας. Έχει δύο αδέλφια: έναν αδελφό και μία αδελφή. Δεν άρχισε να παίζει καλαθοσφαίριση μέχρι που ήταν 15 χρόνων. 

 Κολεγιακή σταδιοδρομία 
Ο Σουν παρακολούθησε και έπαιξε καλαθοσφαίριση στο Κολέγιο Βεντούρα, ένα κοινοτικό κολέγιο στη Βεντούρα της Καλιφόρνια. Αγωνίστηκε εκεί μόνο για την περίοδο 2005-2006, προτού προχωρήσει για να παίξει επαγγελματικά. 

 Επαγγελματική σταδιοδρομία 

 Η.Π.Α 
Ο Σουν έπαιξε σε αρκετές αμερικανικές ομάδες κατώτερων πρωταθλημάτων, συμπεριλαμβανομένων των Ντόντζ Σίτι Λέτζεντ της USBL, των Μέριλαντ Νάιτχοκς της ΑΒΑ  και των Γκραντ Ράπιντς Φλάιτ της IBL. Επίσης, έγινε ντραφτ από τους Χάρλεμ Γκλομπτρότερς το 2007, γίνοντας ο ψηλότερος παίκτης στην ιστορία τους που επιλέχθηκε στα ντραφτ από αυτούς, παρόλο που δεν έπαιξε ποτέ για αυτούς. 

 Μεξικό και Ιαπωνία 
Αργότερα, έπαιξε στο Πρωτάθλημα Μεξικού με τη Φουέρθα Ρέχια ντε Μοντερέι και στη bj league της Ιαπωνίας με τη Hamamatsu Phoenix. 

 Επιστροφή στην Κίνα 
Το 2009 επέστρεψε στην Κίνα για να παίξει για τους Μπεϊτζίνγκ Ντακς. Αργότερα έγινε μέλος των ομάδων που κατέκτησαν το Πρωτάθλημα Κίνας το 2012 και το 2014. 

 Προσωπική ζωή 
Το καλοκαίρι του 2005, ο Σουν ανακάλυψε ότι είχε έναν καλοήθη όγκο συνδεδεμένο με την υπόφυση του. Επειδή δεν είχε ούτε ασφάλιση υγείας, ούτε αρκετά χρήματα για να πληρώσει τα περισσότερα από 100.000 δολάρια σε ιατρικούς λογαριασμούς, ο μάνατζερ του, Avery Loi, ξεκίνησε έναν έρανο για να συγκεντρώσει τα απαραίτητα χρήματα. Ο όγκος αφαιρέθηκε με επιτυχία στις 26 Σεπτεμβρίου 2005. 

Στις 4 Αυγούστου 2013, παντρεύτηκε τη Χου Γιάν (Xu Yan). Αναγνωρίζονται από το Βιβλίο Γκίνες ως το ψηλότερο εν ζωή παντρεμένο ζευγάρι, με συνδυασμένο ύψος 423,47 εκ. 

 Φιλμογραφία 

 Ταινίες 
 Έτος  Αγγλικό τίτλος  Αρχικός τίτλος  Ρόλος  Σημειώσεις  2007 Rush Hour 3 Γίγαντας  2016 Funny Soccer 笑林 足球 Δράκος 2017 The Thousand Faces of Dunjia 奇门 遁甲 

 Τηλεοπτικές σειρές 
 Έτος  Αγγλικό τίτλος  Κινέζικος τίτλος  Ρόλος  Σημειώσεις  2016 Singing All Along 秀麗 江山 之 長 歌行  Γίγαντας Candle in the Tomb 鬼 吹灯 之 精 古城  Honghou 

 Παραπομπές 

 Εξωτερικοί σύνδεσμοι 


 Ένα άρθρο σχετικά με αυτόν στην Αλ-Αχράμ 

Κατηγορία:Κινέζοι καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Ντοτζ Σιτι Λέτζεντς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές D-League
Κατηγορία:Καλαθοσφαιριστές Μέριλαντ Νάιτχοκς
Κατηγορία:Καλαθοσφαιριστές Γκραντ Ράπιντς Ντράιβ
Κατηγορία:Καλαθοσφαιριστές Φουέρθα Ρέχια ντε Μοντερέι
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές ιαπωνικών συλλόγων
Κατηγορία:Καλαθοσφαιριστές Μπεϊτζίνγκ Ντακς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές κινεζικών συλλόγων
Κατηγορία:Κινέζοι ηθοποιοί
Κατηγορία:Πρόσωπα με γιγαντισμό
Κατηγορία:Πρόσωπα με ακρομεγαλία